Hoes | Woorde
Dit is familieverwant aan Bronchitis.
Die hoesbuis klink fluitend en bereik hoogste hoogtes, gesig rooi en hygend na suurstof.
Hartklop klink soos perdegalop oor die vlaktes.. met spoed met spoed.
Ewig moeg, jy kan net omval en ..
Moenie lag nie – 'n lagbui verander in 'n hoesbui so tussen glimlag en lag, stokflou!
Moenie probeer om emosioneel te raak nie.. 'n tjankbui klink bitter ontstellend so verwronge in 'n hoesbui.
Moenie platlê op jou kussing na 'n welverdiende dag se harde werk nie.. jy gaan hoes. Sit en hou die slapendes rondom jou dop.. blindekat – poepende hond en stilslapende eggenoot.
Moenie met volblaas hoes nie.. dit is nie net ouderdomverwant nie, moenie hoes nie!
Moenie hard praat nie. Oordink jou gedagtes eerder as wat jy dit uitspreek, so halfpad in jou sin ervaar jy krieweling in jou stembande van epidermiese belewenisse..
Moenie naby mense hoes nie, of jy nou hand voor die mond of agter jou handsak of watter beskerming voor jou mond hou.. omstanders se paniek is ontstellend.
Moenie goeie boererate hoesstroop reseppies verontagsaam nie, almiskie is dit helend en koel op die sluk – al proe dit soos die eindtye.
Moenie dink as jy 63 jaar oud is, wens jy jou Ma was nou hier (oorl)-sy sou haar mollige armpie om jou slaan en met haar sagte stem vir jou vra " Hoes Ma se kind steeds, kom Ma maak vir jou Tee, was jy al by die Dokter – ag siessstogg Ma se kind!" al is haar kind ook self bejaard , Hmm dan moet jy nou nie emosioneel raak nie.. mens hoes.
Moenie Borstol drink nie. My oorle Ouma Dirkie het genoem dit is 'n 'heilsame medisyne Tjoekertjie, maar mens kan liewer die stropie se naam vergeet !" My oorle skoonpa het daaraan geglo ..daardie Borstol ryklik van die roulynolie reuke ..geen kerkganger wou langs hom sit gedurende Pinkstertyd en lekker sing aan Hallelujaliedere nie… Erg erg, koop vir jou 'n botteltjie en ons gesels weer tesame!
Kry mens nog van hierdie Hoesstroop in Apteekrakke ..die onderstaande foto? Ek sal minstens slaap. Dit waarborg "Prompt relief" indien jul nou niks van my hoor nie dalkies het ek so 'n ou botteltjie opgespoor.
21 comments on "Hoes"
Hoop dit gaan gou beter.
Glo 'n virus.. vrot siek..
Sterkte Dirkie. Ek sien jou sin vir humor is darem nog staande, al kan jy nou nie juis waag om in 'n hartlike lagbui uitbars nie.Ek het dieselfde kwaal gehad 'n paar jaar gelede. Lees hier meer daaroor.
Ek kan onthou hoe jy gewroeg het, sien darem jy kon die situasie ook pittig vertel…
Sterkte en 'n verstaan gevoel. Elke winter, en ons winters, is nie eers koud nie, met die eerste kouetjie, vat díe sleg my. Al wat help, is 'n antibiotika inspuiting. Daardie botteltjie, se inhod, sal die hoes, tydelik verlig.
Seisoen verandering se verkoues/bronshitis is altyd vir my erg.
Jammer, maar ek lag vir jou al is jy siekerig. Of hoeserig. Jy laat dit na pret klink!
Ha, ja dit help darem die wa deur die drif, die lag vir mens self..
Ek hoop jy kan gou weer kliphard lag sonder om te hoes of ander ongelukke oor te kom.
Sal self dit geniet.
Ai ek hoop dis gou beter. So gesukkel maak enige mens so moedeloos
Asof die storie net nie koers wil kry nie.
Jy moet maar weer by die dr draai
Ek dink jy moet skelmpies Mia se asmapompie annekseer.
Menz sal groot geld betaal vir 'n botteltjie van daardie stroop …. ;-)
Menz lees gister op FB van colloidal silver – https://draxe.com/colloidal-silver-benefits/ – lees bietjie. 'n Groot bottel kos R89 by Dischem.
Sal gaan lees ,lanklaas het 'n virus/pes onder die vee/ of wat dit moontlik nog kan wees – my so hangend tussen ellende en net-net oorleef gehou – ek val soos 'n klip in die dam vir enige medikasie..